Vapustav, lausa imeline kogemus. Soovitan kõigil seda National Geographicu filmi vaadata, sest tekib tõeline läbi universumi lendamise tunne. Mustad augud, planeedid, tähed, galaktikad - ma võiks nii veel kaua jätkata. Võime ainult ette kujutada, mis tunne võiks olla, vaadates seda kõike suurelt ekraanilt, emotsioonid ületaksid oma limiidi. Palju annab juurde ka narraator Sean Pertwee hääletoon, millest õhkub igavikulisust, teadlikkust. Ausalt, kõik, kes seda reisi läbi  teinud ei ole, jäävad tohutult paljust ilma. On hetki, kus kaasa mõelda on raske, sest kõik on meist nii palju suurem, mõistmatu. Sel teekonnal on võimalik nii mõndagi ka alandlikkuse kohta õppida, mis on tänapäeva inimloomadele vajalik. Me elame ühiskonnas, mis ülistab teadust, meie võimeid, üleolekut. See ei ole reaalsus, me oleme tegelikkuses ülipisikesed, jõuetud. Me elame surevas universumis, pääsemise võimalus on nullilähedane. Me oleme oma saatuse ees abitud, väike täpp otsatus oleluses. Olgem tänulikud  selle aja eest, mis meile antud on, hoidkem oma kodu - planeeti Maa.  10/10!